cyanic-selkie/wikianc huggingface dataset:
Patton-Bréck (Ettelbréck)
Déi éischt Patton-Bréck (1952)
Hiren Numm "Patton-Bréck" krut s'an den 1950er Joren.
2001 gouf déi Bréck fir 3,7 Milliounen Euro sanéiert, woufir extra eng Baileys-Noutbréck huet misse fir d'Dauer vun den Aarbechten opgeriicht ginn.
An den 2010er Jore gouf däitlech, datt d'Bréck dem Verkéier, deen ëmmer méi grouss gouf, net méi gewuess war. Dofir gouf decidéiert, d'Bréck duerch eng nei z'ersetzen.
Déi zweet Patton-Bréck (2021)
Déi nei Patton Bréck ass am Ganzen 177 m laang a 17 m breet, woumat uewendrop Plaz ass fir 3 Fuerspueren (dovun eng fir Busser) an e Passage fir Foussgänger a Vëlosfuerer.
ITF-Weltranglëscht
Déi sougenannt ITF- Davis-Cup-/Fed-Cup-Weltranglëscht ass déi offiziell Weltranglëscht am Tennis a gëtt vum Weltverband International Tennis Federation (ITF) gefouert. Si gouf am Enn vum Joer 2001 fir d'éischt Kéier verëffentlecht an erméiglecht et, a reegelméissegen Ofstänn d'Stäerkt vun den international aktiven Nationalekippen ze bestëmmen an ze vergläichen.
Aktuell Ranglëscht vun den Hären (Davis Cup)
An der aktueller Ranglëscht (Stand: 27. November 2017) steet Frankräich un der Spëtzt. Op de Plazen zwee an dräi kommen Argentinien a Belsch.
Notten:
Aktuell Ranglëscht vun den Dammen (Fed Cup)
An dëser aktueller Ranglëscht (Stand: 13. November 2017) steet Tschechesch Republik un der Spëtzt. Op de Plazen zwee an dräi kommen USA a Wäissrussland.
Lëtzebuerg ass hei op der 72. Plaz mat 278 Punkten.
Notten:
Barrage vu Cambeyrac
De Barrage vu Cambeyrac ass de leschte vun de sechs Barragen um Laf vun der Truyère. E gouf tëscht 1954 an 1957 gebaut an iwwer d'Staumauer féiert d'Departementale D34E.
Mat enger Héicht vun 11 Meter ass et déi niddregst Staumauer um Laf vum Floss, awer déi mat dem gréissten Debit. Bei enger Nennleeschtung vu 36 Megawatt läit d'Joresproduktion vu Stroum bei 33,5 Gwh. De Séi erstreckt sech iwwer den Territoire vun de Gemengen Entraygues-sur-Truyère a Campouriez. En huet eng Fläch vun 2.740. ha. an eng maximal Déift vu 14 Meter.
An der Produktiounszentral vu Cambeyrac goufen d'Tester vun de Groupes à Bulbes gemaach, déi duerno am Gezäitekraaftwierk op der Rance bei Saint-Malo agesat goufen.
Ozonschicht
Ozon selwer ass vill méi liichtempfindlech wéi O2. Et absorbéiert UV-C an UV-B a schëtzt domat Planzen, Organismen, Déieren a Mënsche viru Stralenschied. Wann en Ozon-Molekül en UV-Photon absorbéiert, gëtt et zwar gespléckt, awer an den allermeeschte Fäll mécht dat fräigesaten O-Atom gläich nees Ozon. Nëmmen d'Ausnamen, haaptsächlech O + O3 → 2 O2, bedeiten e Verloscht vun Ozon.
Ozon huet groussen Afloss op d'Temperatur vun der Stratosphär, engersäits iwwer d'UV-Absorptioun, anerersäits ass et als gewénkelt Molekül IR-aktiv a straalt Wäermt of.
Global Verdeelung
Déi effektiv Liewensdauer vum Ozon ass grouss genuch, datt et vun de luese Stréimunge vun der Stratosphär global transportéiert gëtt: Obwuel dat meeschten Ozon am Beräich vum Equator entsteet, ass de gréissten Deel vum Ozon an den temperéierten an héije Breeten, am Héichteberäich tëscht 15 a 25 Kilometer. D'Sailenhéicht, gemooss an Dobson-Eenheeten (DU), ass an den temperéierte Breeten tëscht 300 a 400 DU, an héijere Breeten am Fréisummer deels iwwer 500 DU, woubäi 100 DU enger Stäerkt vun 1 mm entspriechen. An den Trope gëtt d'Ozonschicht vum Opstroum aus der Troposphär op 20 bis 30 km Héicht ugehuewen an op 200 bis 300 DU ausgedënnt. Déi global geréngste Säilenhéicht ass am sougenannten Ozonlach, dat sech reegelméisseg am Fréijoer vun der Antarktis opdeet, munchmol wäit ënner 200 DU.
Boulevard Voltaire (Paräis)
De Boulevard Voltaire ass e Boulevard zu Paräis, am 11. Arrondissement, tëscht der Place de la Nation an der Place de la République. En ass schnouerriicht a gëtt, net zulescht wéinst de grousse Plazen (mat symboleschen Nimm) u béiden Enner, gär benotzt, fir grouss Manifestatiounen driwwer zéien ze loossen.
Ozonschicht
Prozesser
D'Photolys vun engem Sauerstoffmolekül (O2) bei Wellelängten ënner 240 nm liwwert zwéin Sauerstoffatome, déi sech jeeweils un e weidere Sauerstoffmolekül bannen, sou datt zwéin Ozonmoleküllen entstinn:
Boulevard Voltaire (Paräis)
En ass knapps 3 km laang a gouf ënnert dem Napoleon III. no de Pläng vum Barong Haussmann ugeluecht, dunn ënnert dem Numm Boulevard du Prince-Eugène, zu Éiere vum Napoleon III. sengem Monnonk Eugène de Beauharnais. De 25. Oktober 1870 gouf en nom Philosoph a Schrëftsteller vun de Lumières, Voltaire, ëmgenannt.
Ozonschicht
Prozesser
Ozon absorbéiert laangwellegt UV-Liicht, bis ongeféier 300 nm, woubäi d'Ozonmolekülle jee e Sauerstoffatom ofsplécke. Deen Atom fënnt an den allermeeschte Fäll gläich nees Uschloss un e Sauerstoffmolekül, sou datt d'Ozonunheefung kaum ofhëllt:
Boulevard Voltaire (Paräis)
D'Märei vum 11. Arrondissement steet ongeféier op hallwer Längt vum Boulevard, op der Gafel mam Boulevard Parmentier, op der Place Léon Blum (virdrun: Place Voltaire).
D'Linn 9 vum Paräisser Metro leeft op senger ganzer Längt ënner dem Boulevard Voltaire.
Ozonschicht
Prozesser
Dat ass dee sougenannte Ozon-Sauerstoff-Zyklus, bei deem d'Mengt vum Ozon bal konstant bleift.
Observatiounsméiglechkeet
Trotz der klenger Zuel vun Ozonmolekülle an 15 bis 30 km Héicht mécht sech d'Ozonschicht bei zwéin atmosphäresche Phenomeener wärend der Dämmerung bemierkbar, déi alle béid op d'Chappuis-Absorptioun zeréckzeféiere sinn: :
Äerdgeschicht
Viru ronn 3,5 Milliarde Joer hat d'Äerdatmosphär nach kee fräie Sauerstoff (O2). Mam Optriede vun der éischter oxygen-phototrophen (bei der Photosynthes O2 fräisetzenden) Mikroorganismen, warscheinlech Cyanobakterien, huet d'Fräisetzung vu Sauerstoff aus Waasser ugefaangen (O2). De fräigesate Sauerstoff (O2) koum awer am Ufank net an d'Atmosphär, mä gouf bei der Oxidatioun vun der am Waasser geléisten oneedele Metall-Ionen, virun allem Fe2+, an dem och am Waasser geléiste Sulfid verbraucht. Eréischt wou no ganz laanger Zäit déi Oxidatiounen ofgeschloss waren, konnt sech fräie Sauerstoff an der Äerdatmosphär usammelen. Déi Phas vun der Entwécklung vun der Äerdatmosphär gëtt als grouss Sauerstoffkatastroph bezeechent. Duerch Konvektioun an Diffusioun koum Sauerstoff bis an d'Stratosphär, wou dann duerch den Ozon-Sauerstoff-Zyklus d'Ozonschicht entstoung.
Ozonlach
Am Joer 1981 hat den Veerabhadran Ramanathan beschriwwen, datt eleng de ganz staarken Dreifhauseffet vun der Fluorchlorkuelewaasserstoffe d'Äerdatmosphär bis an d'Joer 2000 ëm e ganze Grad opwierme géif, wann d'Emissiounevun deem Gas net dramatesch reduzéiert gëtt. Als Bestanddeel bestëmmter Gase, besonnesch duerch Fluorchlorkuelewaasserstoffer (FCKW), komme Chlor a Brom an d'Stratosphär, déi als Radikal katalytesch zum Ofbau vum Ozon bäidroen. An der Polarnuecht iwwer der Antarktis komme Wolleken an d'Spill, fir déi et soss an der dréchener Stratosphär ze waarm ass. Op deene Partikelen parken d'Schuedstoffer a gi bei Sonnenopgank am Fréijoer massiv fräi. Am ënneschten Deel vun der Stratosphär gëtt doduerch den Ozon bannen e puer Woche bal vollstänneg ofgebaut. Eréischt wann de Polarwirbel instabil gëtt, drénge méi ozonräich Loftmassen an d'Ozonlach eran a maachen et zou, wärend ozonaarm Loft munchmol bis Südamerika an Australien virstoussen an do zu héijen UV-B-Wäerter féieren. Auswierkunge sinn z'erwaarden, awer schwéier z'erfaassen.
Belogorsk (Homonymie)
De Begrëff Belogorsk bezeechent:
Route de Thionville (Stad Lëtzebuerg)
D'Route de Thionville, resp. d'Diddenuewener Strooss ass eng Strooss an der Gemeng Lëtzebuerg, am Quartier Bouneweg-Süd.
Si féiert a südëstlecher Richtung vum Leschte Steiwer, hannert der Jean-Pierre-Büchler-Bréck, bis op d'Gemengegrenz, op der Héicht vum Rangwee, wou s'um Houwald, an der Gemeng Hesper, ënner dem selwechten Numm virugeet.
Op hirer ganzer Längt geet d'Nationalstrooss 3 driwwer. Och d'Voie de la Liberté féiert driwwer.
Si huet hiren Numm vun der Stad Diddenuewen, am Museldepartement, wuer se hiféiert.
Fréier war d'Tilleschgaass am Gronn e wichtege Wee deen iwwer den ale Kiem vun Diddenuewen aus iwwer Bouneweg an d'Festung Lëtzebuerg gefouert huet; déi Gaass huet deemno bis 1925 rue de Thionville geheescht.
EuroLeague
D'EuroLeague ass eng Coupe-Meeschterschaft fir Basketball-Veräiner fir Hären, déi vun der Euroleague Basketball organiséiert gëtt.
Et gëtt se zanter der Saison 2000/01, wéi 24 Ekippen der FIBA de Réck gedréint hunn an selwer e Championat organiséiert hunn. Dat Joer drop hunn 32 Ekippe matgemaach, 2002 war en et der nëmmen nach 24.
Spillmodus
De Concours leeft an dräi Phasen of:
Finallen zanter 2001
* 2001 gouf et keng Finall.
Maison de l'innovation
Maison de l'Innovation ass e Gebai, dat um Belval genee tëscht den zwéin Héichiewen A a B steet. Et ass en Deel vun der Cité des sciences, de la recherche et de l'innovation a gouf tëscht Mee 2012 an Oktober 2014 gebaut. Den 22. September 2015 gouf et vum Groussherzog Henri, a Presenz vum Premierminister Xavier Bettel, de Ministere Bausch a Meisch an dem Staatssekretär Hansen, zesumme mat der Maison des sciences humaines an der Maison du savoir, ageweit.
D'Gebai huet e rechteckege Grondrëss vun 53 × 43 m Säitelängt, mat bannendran engem Haff vun 23 op 13 m. Et huet eng Héicht vun 23 m (5 Stäck) an huet eng total Fläch vu 15.000, déi, mat Ausnam vum Rez-de-chaussée, wou Geschäftslokaler hikommen, fir Büroe gebraucht gëtt. Am Ganze ware 36.700.000 Euro fir de Bau virgesinn. Den Entworf ass vum Architektebureau Bourguignon Siebenaler.
An der Maison de l'innovation si verschidden Departementer vum Luxembourg Institute of Science and Technology, d'Servicer vu Luxinnovation a vum Centre de formation professionnelle continue Dr. Widong ënnerbruecht. Ausserdem gëtt et Raim fir theoreetesch Recherche a fir Büroen.
Jeannot Metzler
De Jeannot Metzler, gebuer den 28. Mäerz 1949 zu Déifferdeng, ass e lëtzebuergeschen Archeolog.
Hien ass virun allem bekannt wéinst sengen Ausgruewungen op réimeschen a galloréimesche Sitten zu Lëtzebuerg an och am Ausland. Hien ass den Auteur vun enger Rëtsch vu wëssenschaftleche Publikatiounen.
De Jeannot Metzler ass mat der Historikerin Nicole Zens bestuet, zesummen hu si dräi Kanner.
Studien a berufflech Carrière
No senger Première huet de Jeannot Metzler Archeologie op der Universitéit zu Bonn studéiert. Säin Doktorat huet hien op der Universitéit zu Frankfurt am Main gemaach.
Bis zu senger Pensionéierung am Joer 2011 war de Jeannot Metzler Conservateur an der Sektioun Protohistoire am Nationalmusée fir Geschicht a Konscht. An där Funktioun huet hien um Konzept an um Reamenagement vum neie Gebai vum Nationalmusée, dat 2002 seng Dieren opgemaach huet, matgeschafft,
Ausgruewungen an aner Aktivitéiten zu Lëtzebuerg
De Jeannot Metzler war, ënner anerem, bedeelegt un den Ausgruewunge vun der Réimescher Villa zu Iechternach, dem gallo-réimesche Vicus zu Duelem, dem réimesche Vicus zu Mamer, an och der St. Laurenz Kierch zu Dikrech.
Zesumme mam John Zimmer vum Service des sites et monuments nationaux war hien un der Restauratioun vun der Buerg zu Veianen bedeelegt.
Ausgruewungen am Ausland
An Tunesien huet de Jeannot Metzler zesumme mam John Scheid vum Collège de France wärend 10 Joer op den Ausgruewunge vun engem réimesche Site zu Djebel-Oust geschafft.
Vun 2000 un huet hien zu Classe (Ravenna) an Italien als Member vun enger internationaler Ekipp, déi dem Collège de France ënnerstallt ass, eng Nekropol ausgegruewen, dat am Kader vum Studium vun de réimesche Begriefnesritualer.
Enseignement a wëssenschaftlech Berodungsgremien
De Jeannot Metzler huet Coursen op den Universitéiten zu Lëtzebuerg, Metz, an op der École pratique des hautes études ginn. Hien ass och schonn iwwer 20 Joer Member vum UMR 8546 vum CNRS an der Ecole Normale vu Paräis.
Hie war aktiv an enger Rëtsch wëssenschaftleche Berodungsgremien, sou zu Bibracte a Bliesbruck am Frankräich, an zu Otzenhausen a Wederath an Däitschland.
Tau-Herkuliden
D'Tau-Herkulide sinn e Meteorstroum, dee vum 19. Mee bis den 19. Juni aktiv ass. Gewéinlech huet dëse Meteorstroum, deem säin Urspronkskierper de Koméit 73P/Schwassmann-Wachmann ass, eng schwaach Aktivitéit vu ronn 2 Meteore pro Stonn. Déi bescht Observatiounszäit ass déi éischt Nuetshalschent, well säi Radiant vu mëtteleuropäesche Breetegrade bal am Zenit steet.
Wéi de Koméit 73P/Schwassmann-Wachmann am Joer 1930 entdeckt gouf, hunn déi virleefeg Resultater vun der Koméitebunnbestëmmunge drop hi gedeit, datt vill Meteore méiglech wieren. Bei Observatioune goufen den 9. Juni 1930 an enger Stonn 59 Meteoren an den 10. Juni bannen 30 Minutten 36 Meteore gezielt. De Radiant louch bei enger Rektaszensioun vu 15h 44m an enger Deklinatioun vu +41°. An de Joren duerno goufen awer nëmmen nach wéineg Tau-Herkulide gezielt.
Am Mee 2006 hat de Schwassmann-Wachmann 3 d'Äerdbunn op knapps 0,07 AE passéiert. Obschonn dësen Ofstand eigentlech fir eng méi héich Aktivitéit ze grouss war, gouf de Stroum wéinst dem Urspronkskierper deen auserneefält konzentréiert observéiert. Et gouf awer nëmme wéineg Tau-Herkulide verzeechent.
Prognose fir d'Joren 2022 an 2049 deiten awer un, datt et der da vill kéint ginn, well d'Äerdbunn d'Koméitematerial vum Schwassmann-Wachmann 3 kräizt.
Jean Gremling
De Jean Gremling, gebuer den 13. September 1921 zu Athus, gestuerwen den 21. Abrëll 1996 an der Stad Lëtzebuerg, war e Jurist a Politiker. Hie war Affekot um Barreau zu Lëtzebuerg.
Vun 1951 bis 1954, vun 1954 bis 1958, a vun 1974 bis 1979 war hien LSAP-Deputéierten an der Chamber. Am Abrëll 1979 huet hie seng Demissoun an der LSAP ginn. Hien huet säi Mandat an der Chamber zur Verfügung gestallt, wou hien duerch den Hary Ackermann ersat gouf.
De Jean Gremling huet de Parti socialiste indépendant (PSI) gegrënnt a gouf President vun där Partei. Bei de Chamberwale vum 10. Juni 1979 huet hien op der Lëscht "Jean Gremling - Socialistes Indépendants" vum Walbezierk Zentrum kandidéiert. Hie gouf gewielt a war vun 1979 bis 1984 PSI-Deputéierten an der Chamber.
De J. Gremling huet vun 1952 bis 1969 a vun 1976 bis 1979 d'LSAP, a vun 1982 bis 1987 de PSI am Stater Gemengerot vertrueden.
Als laangjärege President vun der Société pour la propagation de l'incinération, Flamma, huet hie sech fir d'Anäscherung an de Bau vun engem Krematorium zu Lëtzebuerg agesat. De J. Gremling war och President vun der Libre pensée luxembourgeoise (1951-1996) an der Union mondiale des libres penseurs (1973-1996). ,
Streckeisen (Gebai)
Ënnert dem Numm Streckeisen ass en Haus um Bord vum Plateau Bourbon am Garer Quartier vun der Stad Lëtzebuerg bekannt. Et läit um Dräieck tëscht dem Boulevard de la Pétrusse, der Goethestrooss an der Michel-Welter Strooss a krut den Numm well d'Form vum Gebai un e Streckeisen erënnert.
Geschicht
Tëscht 1930 an 1940 war am Gebai e Kulturzentrum fir Judden aus Osteuropa (Beth Am Irvi), dee vun der Fédération luxembourgeoise de Juifs de l'Est bedriwwe gouf. Et gouf do Gebiets-, Lies- a Konferenzraim, souwéi Schoulsäll fir Hebräesch ze léieren. Veräiner wéi d'Yiddisch Theater Kulturgemeinde waren dodran etabléiert. Ënner der Däitscher Besatzung am Zweete Weltkrich, nodeems am September 1940 et jiddesche Kanner verbuede gi war, an déi 'normal' Schoul ze goen, goufen am Gebai eng 100 dovun an 3 Klassen ënnerriicht, virun allem Franséisch an Englesch, fir hinnen an der Emigratioun nëtzlech ze sinn. No 6 Méint gouf dës Schoul zougemaach.
...
Vum Mäerz 1990 bis 1993 war d'Redaktioun vun der Wochenzeitung Gréngespoun (haut woxx) am Streckeisen installéiert.
Hautdesdaags gehéiert d′Streckeisen der Gemeng Lëtzebuerg an et sinn eng Dosen Zëmmere fir Uni-Studenten dran amenagéiert.
Gebai
Well et op enger enker dräieckeger Parzell gebaut gouf ass et eppes Besonnesches zu Lëtzebuerg. An enger Nisch an der Fassad zur Säit vun der Michel-Welter Strooss steet eng Häerz-Jesu-Statu.
Literatur
Antoinette Lorang, 1995, „Ein Haus von Format: das "Streckeisen": 72, boulevard de la Pétrusse“, am Tageblatt Nr. 125 vum 1. Juni 1995, S. 7
Wiesviller
Wiesviller ass eng franséisch Gemeng am Museldepartement an der Regioun Grand Est.
Croque-monsieur
E Croque-monsieur ass eng Zort Sandwich, deen aus zwou Tranchen Toastbrout besteet, tëschent déi eng Tranche gekachten Ham kënnt, an déi mat gerapptem Kéis baussendrop (Gruyère oder Emmental) iwwerbak ginn. Dacks gëtt de Croque-monsieur an engem spezielle Grillapparat deen engem Waffeleise gläicht an deen d'Brout e bëssen an eng Form presst, gebak. An deem Fall ass de Kéis net baussen drop, mä tëscht dem Brout an der Ham.
Wann op dat Ganzt nach e Spigelee drop zervéiert gëtt, schwätzt ee vun engem Croque-madame.
Ministère vun den ongeléiste Problemer
De Ministère ass follgendermoossen opgebaut :
Optical Gravitational Lensing Experiment
D'Haaptaufgab vum OGLE ass d'Sich an d'Observatioun vu Microlensing-Effeter. Domat kënnen ënner anerem Objete vu galakteschen Haloen am Kader vun der Sich no Donkler Matière nogewise ginn (kuckt och MACHO), déi ze däischter fir eng direkt Observatioun sinn. Zanter kuerzem gëtt OGLE virun allem awer fir d'Sich no Exoplanéite benotzt. Sou konnt am Januar 2006 a Kooperatioun mat de Projete PLANET a Microlensing Observations in Astrophysics e Planéit mat enger Mass vun nëmme 5,5 Äerdmassen nogewise ginn.
An der éischter Phas (1992–1995) stoung fir OGLE den 1-m-Henrietta-Swope-Teleskop vum Las Campanas-Observatoire am Chile zur Dispositioun. No Ofschloss vun där Phas gouf den 1,3-m-Warschau-Teleskop zu Las Campanas speziell fir OGLE opgeriicht, an am Joer 1997 a Betrib geholl. Déi drëtt Phas, déi 2001 ugefaangen huet, zeechent sech besonnesch mat neien Instrumenter, wéi och eng besser CCD-Kamera a mam verbesserte Microlensing Early Warning System (EWS) aus. Domat kënnen och aner Observatoiren op e Microlensing-Evenement higewise ginn, dat just ufänkt, a sou d'Observatioun akzeptéiert oder verbessert ginn.
Schëld D, 2
D'Schëld D, 2 ass e Verkéiersgebuetsschëld aus dem Lëtzebuerger Code de la route dat op enger Verkéiersinsel oder virun engem Hënnernes opgestallt gëtt an de Chaufferen ugëtt, datt si d'Verkéiersinsel oder d'Hënnernes op där Säit ëmfuere musse wou de Fäil hiweist. Dëse ka ëmgedréit sinn.
Originaltext aus dem Code de la route:
''Le signal D,2, placé sur un refuge ou devant un obstacle, indique aux conducteurs l'obligation de passer du côté du refuge ou de l'obstacle suivant la direction indiquée par la flèche. Celle-ci peut être inversée''.
Wittring
Wittring ass eng franséisch Gemeng am Museldepartement an der Regioun Grand Est.
Wolz-Pad
De , offiziell Sentier pédestre national de la Wiltz, ass ee vun den nationale Wanderweeër zu Lëtzebuerg.
Streck
De Pad ass 16,69 km laang a féiert vu Wolz op d'Giewelsmillen. Den déifste Punkt (235 m) ass op der Giewelsmillen an den héchsten (490 m) zu Nacher.
E féiert laanscht oder duerch follgend Uertschaften: Wolz, Nacher Strooss, Nacher, Kautebaach, Masseler, Giewelsmillen. Informatiounspanneaue gëtt et zu Wolz, Nacher, Kautebaach, Giewelsmillen.
Josette Day
D'Josette Day, gebuer als Josette Noëlle Andrée Claire Dagory den 31. Juli 1914 zu Paräis an och do gestuerwen de 27. Juni 1978 war eng franséisch Schauspillerin.
D'Josette Day huet schonn als Kand vun 1919 bis 1922 an hiren éischte Filmer matgespillt. Duerno goung et mat hir Carrière am Joer 1931 weider. Si ass besonnesch bekannt duerch de Film La belle et la bête (1946) vum Jean Cocteau wou si zesumme mam Jean Marais eng Haaptroll hat.
Escher Spidol
D'Escher Spidol ass e Spidol zu Esch-Uelzecht, am Quartier Dellhéicht, dat zënter 2004 zur Spidolgrupp Centre hospitalier Émile-Mayrisch gehéiert, zu deem och d'Diddelenger Spidol an d'Spidol zu Nidderkuer (fréier Hôpital Princesse Marie-Astrid) gehéieren.
Topographie
D'Gebaier vum Spidol stinn op engem Terrain, dee vun der rue Emile Mayrisch, der rue Dellhéicht, der rue de l'Hôpital an der rue Jean-Pierre Michels agegrenzt gëtt.
Den Haaptagank mat der Receptioun ass an der rue Emile Mayrisch, et gëtt nach Niewenagäng an der rue de l'Hôpital an an der rue Dellhéicht (am alen Deel, wou fréier den Haaptagank war).
Nërdlech steet direkt nieft dem Spidol e Parkhaus mat Agank an der rue Emile Mayrisch. Virum alen Deel op der Südsäit ass eng Helikopterlandeplaz. Beim nordwestlechen Deel vum Gebai, um Eck vun der rue de l'Hôpital an der rue Jean-Pierre Michels ass e klenge Park ugeluecht.
Geschicht
D'Spidol ass duerch eng Konventioun entstanen, déi den 11. Abrëll 1924 vun der Gemeng Esch-Uelzecht, der Arbed an der Société métallurgique des Terres-rouges ënnerschriwwe gi war. 1925 hunn d'Bauaarbechten ugefaangen, an de 15. Mäerz 1930 konnt et offiziell ageweit ginn. Et huet domat d'Nofolleg vum fréiere Metze Spidol ugetrueden. D'Schwëstere vun der Congrégation de Ste-Elisabeth waren ufanks mat der Gestioun vum Spidol chargéiert.
Den 21. Abrëll 1955 gouf d'Spidol als en établissement d'utilité publique deklaréiert.
D'Gebaier
Am Laf vun der Zäit koume lénks a riets vum Haaptgebai nei Fligele bäi.
Literatur
Baugeschicht:
150, rue de la Patrie
Hiert eefamilljenhaus war dat éischt wat do gebaut gouf, an huet e bësselche mat der Zäit gelidden. De Charel deen zwou schlankser Patten zitt d'Reparaturaarbechten ëmmer an d'Längt. Hien huet kee Botzgeschier a kee Gaardegeschier wéi seng Noperen.
En huet awer wëlles wéi déi aner Noperen, sech e Gaardegrill unzeschafe fir kënne Luxusbuerger Grillwurscht a Koteletten ze broden.
Chrëschtbeliichtung
Eng Chrëschtbeliichtung ass en Deel vun der Advents- a Chrëschtdekoratioun. Si gëtt fir d'Dekoratioun vu Stroossen a vun Haiser uechter d'Festsaison, ënner anerem an der Adventszäit an iwwer d'Chreschtegdeeg selwer benotzt. Originell kënnt déi Traditioun aus Däitschland an hautdesdaags, besonnesch zanter den 1960er Joren ass d'Dekoréiere mat Luuchtegirlanden, Luuchtdioden, dekorative Biren a mat Käerzen an der Westlecher Welt an och a verschiddenen orientaleschen Territoiren (Japan, Hong Kong, ...) e feste Brauch.
Fir d'Chrëschtenheet symboliséiert d'Chrëschtbeliichtung, d'Liicht, dat de Jesus der d'Welt geschenkt huet.
Polynormande 2015
Déi '''36. Editioun vun der Polynormande''' gouf den 2. August 2015 gefuer. Se stoung um Kalenner vum UCI Europe Tour 2015 an der Kategorie 1.1. Et war déi zwieleft Kompetitioun vun der Coupe de France 2015.
D'Course gouf vum Belsch Olivier Naesen an engem Sprint vun 3 Coureure gewonnen.
Héngeree
D'Héngeree (meeschtens just Ee genannt) ass d'Ee vum Hong an déngt biologesch der Erhalung vun der Aart. Als landwirtschaftlecht Produkt gëtt et vum Mënsch als Liewensmëttel benotzt.
Kriibseweier (Jonglënster)
De Kriibseweier ass e Weier um Bord vum Gréngewald zu Gonnereng an der Gemeng Jonglënster.
Geographie
E läit südwestlech vu Gonnereng an nërdlech vun der N11 op enger Héicht vun ongeféier 344 m (NG-L).
Geschicht
Bis zur franséischer Revolutioun huet de Weier der Abtei Neimënster gehéiert an ass vun de Patere fir d'Kriibsenzuucht benotzt ginn. Déi heemesch Kriibsaarten, wéi den europäesche Flosskriibs (astacus astacus), dee laang Zäit an der Gastronomie am Gebrauch war, grad wéi de Steekriibs (austropotamobius torrentium) ware fréier a ville Lëtzebuerger Waasserleef ze fannen.
Enn vum 19. Joerhonnert gouf et eng Infektiounskrankheet ënner de Flosskriibsen, déi bal déi komplett Flosskriibspopulatioun zerstéiert huet. Den Erreeger vun dëser Kriibsepescht war de Fuedempilz Aphanomyces astaci deen aus Nordamerika erageschleeft gouf, deen an d'Nervesystem andréngt an de Kriibs bannent kuerzer Zäit dout mécht. Et gouf festgestallt, datt déi nordamerikanesch Kriibsaarten (wéi z. B. de Signalkriibs pacifastacus leniusculus) d'Krankheet iwwerdroen hunn.
Héngeree
Eeër kënne gekacht oder gebrode ginn, oder awer mat aneren Ingrediente vermëscht a viruverschafft, wéi z. B. beim Baken.
Zarah Leander
D'Zarah Leander, gebuer de 15. Mäerz 1907 zu Karlstad, a Schweden, a gestuerwen den 23. Juni 1981 zu Stockholm, mam richtegen Numm Sara Stina Hedberg, war eng schweedesch Schauspillerin a Sängerin, déi fir hir markant Kontra-Alt-Stëmm bekannt war.
Héngeree
Wann en Ee just kuerz gekacht ass, datt den Dueder nach leefeg bannendran ass, dann ass et e luesgekacht Ee oder en Zappee. Wann een et méi laang kacht, da gëtt et en haart Ee. Ouschtereeër sinn haart Eeër, deenen hir Schuel bemoolt oder gefierft gouf.
Épinoy
Épinoy ass eng franséisch Gemeng am Departement Pas-de-Calais an der Regioun Hauts-de-France.
Héngeree
En Ee dat gebrode gëtt, andeems een d'Eegiel ganz léisst, ass e Spigelee. Wann een d'Ee (oder e puer Eeër) mat engem Schnéibiesem oder enger Forschett verréiert oder opklappt, an et brot een dat dann, gëtt et eng Omelett. Wann een iwwer dem Broden dra réiert an e bësselche Mëllech mat derbäigëtt an d'Eeër bleiwen nach ganz liicht fiicht (oder schnuddeleg) dann ass et eng Eeërtriwwel.
Zarah Leander
Bis 1936 huet d'Zarah Leander eng 80 Lidder fir de Plakkelabel Odeon opgeholl. Vun 1929 bis 1935 huet si mam Karl Gerhard an enger ganzer Rëtsch Revuë matgespillt an huet a Schweden dräi Filmer gedréint.
Héngeree
D'Schuel vum Ee gëtt net matgiess.
Zarah Leander
Nom Krich huet si 1947 hir Carrière an der Schwäiz nei lancéiert, wou si zu Genf beim Radio geschafft a Placken opgeholl huet., an zu Bern, Basel an Zürich opgetrueden ass. 1948 ass si mam Michael Jary wieder sengem Filmorchester an Däitschland op Tournée gaangen. 1949 ass si no laangem nees a Schweden, méi genee zu Malmö opgetrueden.
1926-1932 war si mam Schauspiller Nils Leander bestuet an hat mat him zwee Kanner; an engem zweete Bestietnes war si bis 1948 mam JournalistVidar Forsell, a vun 1956 eng drëtt Kéier mam schweedeschen Dirigent an Jazzpianist Arne Hülphers zesummen.
1950 huet Zarah Leander fir d'éischt no 7 Joer Paus nees e Film gedréint, Gabriella ënner der Regier vum Geza von Cziffra. Duerno koume Cuba Cabana (1952) mam O. W. Fischer an Ave Maria (1953), déi zwar e gewësse Succès haten, mä vu kenger grousser Qualitéit waren. Duerno hat si virun allem Optrëtter als Sängerin. z. B. a Musicals wéi Madame Scandaleuse, Lady aus Paris, Das Blaue vom Himmel a Wodka für die Königin, an Operette wéi Eine Frau, die weiß, was sie will, oder an Televisiounsemissiounen, wou se hir Evergreens virgedroen huet.
1975 stoung si mam Musical Das Lächeln einer Sommernacht vum Stephen Sondheim a Hugh Wheeler (nom Film vum Ingmar Bergman) eng lescht Kéier op der Bün.
LAMOST
De Large Sky Area Multi-Object Fibre Spectroscopic Telescope (LAMOST) vum Observatoire Xinglong Station ass dat gréisst chineesescht optescht Teleskop. Käschtepunkt ronn 30 Milliounen US-Dollar. Et gouf am Juni 2007 a Betrib geholl.
Seng Optik baséiert op där vun engem Schmidt-Teleskop, bei där de Korrekter als schréie Spigel ausgefouert ass. Dësen ass dréibar a ka sou op déi gewënscht Himmelsregioun ausgeriicht ginn. De Korrekter besteet aus 24 sechseckege Spigelsegmenter mat engem Duerchmiesser vu jee 110 cm mat enger aktiver Optik. De sphäreschen Haaptspigel ass aus 46 Segmenter opgebaut.
Feieromes
D'Feieromes, och: Feiersalamander (Salamandra salamandra) ass eng europäesch Amphibienaart aus der Famill vun de Salamandridae.
Feieromesse liewen a Lafbëscher mat proppere Baachleef. Si si meeschtens nuets aktiv a verstoppe sech am Dag ënnert Blieder oder a Splécken an Hielen.
D'Aart kënnt a groussen Deeler vun Europa vir, bis op eng Héicht vu 600 bis 800 Meter, ausser de Mesetae vu Spuenien, a Skandinavien, Groussbritannien, Irland an Nordosteuropa.
D'Feieromes erniert sech vu klengem Gedéiesch - Insekten, Wierm, Schleeken, kleng Fräschen, asw.
Gent-Wevelgem 2015
Déi '''77. Editioun vu Gent-Wevelgem''' gouf den 29. Mäerz 2015 gefuer. Et war déi 7. Kompetitioun um Kalenner vun der UCI World Tour 2015.
Feieromes
Beschreiwung
Mëtteleuropäesch Feieromesse kënne vu Kapp bis de Wupp vum Schwanz 23 Zentimeter grouss ginn an eng 40 Gramm weien.
Si hunn eng glat, pechschwaarz Haut, op där um Réck giel bis orange Sträifen oder Tëppelen ze gesi sinn.
Gent-Wevelgem 2015
Se gouf vum italieenesche Coureur Luca Paolini gewonnen.
Feieromes
Beschreiwung
Dës opfälleg Faarf déngt dozou, Friessfeinden ofzeschrecken, an op hir Gëftegkeet hinzeweisen. Si kënne bei Gefor duerch hir Hautdrüsen Sekreter versprëtzen, déi zu den Alkaloide gehéieren. Ausser Hautbrenne maachen dës an der Reegel keng grouss Schied beim Mënsch.
Nicolas Schmit-Noesen
Den Nicolas Schmit-Noesen, gebuer als Nicolas Schmit den 10. Oktober 1899 zu Rëmeleng a gestuerwen den 1. Juni 1964 an der Stad Lëtzebuerg, war e lëtzebuergeschen Architekt.
Hie war Member vum Institut grand-ducal, Section des arts et lettres.
Kierch Heeschdref
D'Kierch zu Heeschdref ass eng kathoulesch Kierch déi zur Par Steesel–Walfer Sainte-Trinité, zum Dekanat Lëtzebuerg an zu der Gemeng Steesel gehéiert.
De Patréiner vun der Kierch ass den hellegen Andreas, deem säi Fest den 30. November gefeiert gëtt. Niewepatréiner ass den hellegen Donatus.
Zur fréierer Par Steesel gehéiert ausser der Filialkierch vun Heeschdref och nach d'Parkierch vu Steesel.
Geschicht
Zu Heeschdref gouf eng Kapell fir d'éischt am Joer 1570 schrëftlech ernimmt.
Well d'Kapell ze kleng war, ass am Ufank vum 20. Joerhonnert den Neibau vun enger méi grousser Kierch geplangt ginn. De Bernard Tonnar, deen an Amerika ausgewandert war, huet 1905 déi finanziell Mëttele fir den Neibau zur Verfügung gestallt. D'Kierch ass dunn an de Joren 1906 bis 1908 no de Pläng vum Architekt Paul Funck gebaut ginn an den 20. Juli 1908 gouf se vum Dechen aus der Stad, dem Bernard Haal konsekréiert.
An den 1950er Jore krut d'Kierch nei Fënsteren. 1974 gouf se ënner der Leedung vum Architekt Carlo Warisse renovéiert woubäi och op d'Mathëllef vun de Kënschtler Ben Heyart a Pit Nicolas zeréckgegraff gouf.
Wœlfling-lès-Sarreguemines
Wœlfling-lès-Sarreguemines ass eng franséisch Gemeng am Museldepartement an der Regioun Grand Est, 10 km ëstlech vu Sarreguemines.
Lametta
Lametta besteet aus schmuelen, dënnen, helle Sträife vu Blatmetall. Et gëtt als Advent- a Chrëschtdekoratioun, a gréisstendeels als en Dekoratiounselement op Chrëschtbeemercher benotzt. De Lametta a senger moderner Form kënnt aus Däitschland.
D'Stanniol ass d'Haaptmaterial fir d'Produktioun vum Lametta.
Chargy
Chargy ass e Reseau vun ëffentleche Luetstatioune fir Elektro- a Plug-in-Hybrid-Gefierer zu Lëtzebuerg.
Déi éischt Statioune goufen am November 2016 virgestallt a sinn zanter Juni 2017 am ëffentleche Raum disponibel. Uganks 2019 waren 277 Bornen a Betrib, wouvun der 203 op der ëffentlecher Strooss an der 43 op P+R-Plazen stinn. Dobäi kommen nach 31 Chargy-OK-Borne bei private Clienten.
Fir d'Joer 2019 sinn nach zousätzlech 200 Statioune virgesinn, a bis 2021 sollen am Ganzen 800 Borne mat allkéiers zwéin Uschlëss am Land opgeriicht sinn. D'Statioun erlaabt e séiert Opluede mat tëscht 3,7 kW an 22 kW, jee no Gefier.
Den 20. Januar 2021 sinn um Kierchbierg déi éischt Schnellluedborne mam Numm Super Chargy installéiert ginn. Déi lueden den Auto mat enger elektrescher Leeschtung vun 160-320 kW op. Bis 2023 sollen op am Ganze 19 Plazen 88 Borne vun deem Typ opgeriicht ginn.
E séiert Ëmklammen op d'Elektromobilitéit war ee vun den Haaptsujeten an der Rifkin-Etud iwwert déi sougenannt Drëtt industriell Revolutioun an d'Lëtzebuerger Regierung huet am Februar 2016 festgehale wou a wéi vill Luetstatioune sollen opgestallt ginn. All Gemeng am Land kritt op d'mannst eng Luetstatioun, woubäi d'Zuel vun de Statioune pro Gemeng a Funktioun vun der Bevëlkerung an der Zuel vun den Aarbechtsplaze variéiert. D'Borne ginn ëmmer an der Géigend vun Unzéiungspunkte wéi Industriezonen, Schoulen, touristeschen, kulturellen oder sportlechen Infrastrukturen, bei Butteker, der Gemeng oder anere Verwaltungen opgestallt.
Fir Zougang op eng Chargy-Borne ze kréie fir säin Auto oplueden ze kënnen, brauch een eng Kaart (Debit- oder Prepaid-Kaart), déi mat der mKaart um Verkéiersverbond kombinéiert gëtt.
(3) Juno
Den (3) Juno (Symbol: ) ass en Asteroid vun der Haaptasteroidenceinture. Hie gouf den 1. September 1804 vum Karl Ludwig Harding als drëtten Asteroid entdeckt an no der Juno, der héchster réimescher Gëttin, genannt. Den Asteroid Juno gouf no senger Entdeckung genee sou wéi d'Asteroiden (1) Ceres an (2) Pallas am Ufank als vollwäertege Planéit klasséiert. Eréischt no 1847 gouf tëscht Asteroiden a Planéiten ënnerscheet. Seng Bunn gouf an den 1810er Joren zu Göttingen ënner Leedung vum Carl Friedrich Gauß vum Friedrich Ludwig Wachter berechent.
Ëmlafbunn
De Juno beweegt sech op engem Ofstand vun 1,98 (Perihel) an 3,36 (Aphel) AE a 4,36 Joer ëm d'Sonn. D'Ëmlafbunn ass 13,0° géint d'Ekliptik gebéit, d'Bunnexzentrizitéit ass 0,26.
Eegenschaften
De Juno huet e mëttleren Duerchmiesser vu ronn 267 km. Seng Mass gouf zu 2,82×1019 Kilogramm berechent. En huet eng relativ hell Uewerfläch mat enger Albedo vun 0,24. Wärend der Oppositioun erreecht en eng visuell Magnitude vu bis zu 7,7 mag an ass domat ee vun den hellsten Asteroiden um Himmel. A ronn 7,2 Stonne rotéiert en ëm déi eegen Achs.
Am Joer 1996 (Resultater goufen am Joer 2003 publizéiert) gouf de Juno mat Hëllef vun engem 2,5-Meter-Spigelteleskop vum Mount Wilson-Observatoire an enger adaptiver Optik grëndlech ënnersicht. D'Ënnersich hu gewisen, datt de Juno en onreegelméissegen Himmelskierper ass, mat enger Form, déi un eng Gromper erënnert. D'Fotoen am Infraroutberäich weisen e ronn 100 km groussen Impaktkrater, dee warscheinlech viru geologesch kuerzer Zäit entstanen ass. [1] Spektroskopesch Ënnersich loossen drop schléissen, datt de Juno den Ufankskierper vu Gewéinleche Chondritte kéint sinn, enger heefeger Grupp vu Steemeteoritten, déi aus eisenhaltege Silikatkonglomeraten, wéi Olivin a Pyroxen opgebaut sinn.
De Juno war den éischten Asteroid, bei deem eng Stärebedeckung observéiert gouf. Den 19. Februar 1958 war de Juno genee virun engem liichtschwaache Stär laanschtgezunn an hat dee fir en ettlech Sekonne verdäischtert. Zanterhier si schonn en ettlech Stärebedeckunge vum Juno observéiert ginn. D'Gréisst vum Juno gouf bei dësen Observatiounen op 290×245 km bestëmmt.
Sam Garbarski
De  Sam Garbarski, gebuer den 13. Februar 1948 zu Krailling, Däitschland, ass e belsche Filmregisseur an Dréibuchauteur. All seng Spillfimer si lëtzebuergesch Koproduktioune mat Samsa Film.
Porte de fer (Namouer)
D'Porte de fer zu Namouer war eng Festungspaart vun der Festung vun Namouer.
Sam Garbarski
Karriär
Tëscht 1970 an 1997 huet de Sam Garbarski seng Publicitéitsagence geleet. Hien huet ronn 50 Reklamm-Spotten an e puer Kuerzfilmer gedréint, éier en 2003 säin éischte Spillfilm Le tango des Rashevski erausbruecht huet. En handelt ëm eng belsch jiddesch Famill an den Doud vun der Groussmamm Rosa. Zu de Schauspiller zielen den Hippolyte Girardot a Ludmila Mikaël
Porte de fer (Namouer)
200 Joer méi spéit, ëm 1600, koume schwéier eisen Dieren an d'Lach an et ass warscheinlech datt se vun vun do un Porte de fer  genannt gouf. Et ass nämlech net sécher op d'Rue de Fer hir den Numm ginn huet oder ëmgedréint. Déi Strooss huet virdrun Curvirûe oder Charlirûe geheescht well an där Strooss sech en ettlech Woner an Houfschmid installéiert haten.
Sam Garbarski
Karriär
Säin zweete Spillfilm, Irina Palm, ass 2007 am Concours vun der Berlinale gelaf a war e Favorit vum Publikum. En erzielt d'Geschicht vum Maggi, enger 50-järeger Witfra, déi eng nei Aarbecht an enger Peep-Show fënnt, well se séier Sue brauch fir hiren Enkel ze fleegen, deen am Stierwe läit. Vun hirem neie Patron kritt si den Numm Irina Parlm, dee méi exotesch klengt. De Film krut de Publikumspräis vun der Lieserjury vun der Berliner Morgenpost a gouf an der Kategorie "Bescht Koproduktioun" beim Lëtzebuerger Filmpräis 2007 ausgezeechent. D'Haaptschauspiller Marianne Faithfull a Miki Manojlović goufen donieft och nach fir den Europäesche Filmpräis 2007 nominéiert.
Porte de fer (Namouer)
Wat bekannt ass, dat ass datt Eisen, dat an dem Dall vum Bocq a vun der Molignée exploitéiert gouf an iwwer d'Meuse op Namouer koum, an der Rue de Fer verschafft gouf.
Sam Garbarski
Karriär
Quartier lointain, mam Pascal Greggory an Alexandra Maria Lara, war dem Sam Garbarski säin drëtte Spillfilm. E gouf och fir eng Rei Präisser nominéiert, ënner anerem fënnefmol fir de Magritte du cinéma, dorënner an der Kategorie "Beschte Regisseur".
Porte de fer (Namouer)
Am Summer 1862 gouf ugefaangen d'Paart ofzerappen an den 29. September dat selwecht Joer goufen d'Faldier an d'Hiefbréck ofmontéiert.
Sam Garbarski
Karriär
Och de Film Vijay and I (2013), bei deem de Moritz Bleibtreu an d'Patricia Arquette d'Haaptrolle spillen, gouf véiermol fir e Magritte ausgezeechent, wouvunner en de Präis an der Kategorie "Bescht Kostümer" gewonnen huet.
An der selwechter Kategorie huet säi Film Es war einmal in Deutschland mam Moritz Bleibtreu an Antje Traue de Magritte gewonnen. Am Film geet et ëm jiddesch Iwwerliewend vum Holocaust an Däitschland kuerz nom Krich, déi séier an d'USA auswandere wëllen an dofir Sue brauchen. De Film gouf och als beschte Film um Internationale Filmfestival vun Norwegen ausgezeechent.
Privatliewen
De Sam Garbarski ass a Bayern opgewuess an am Alter vun 22 Joer an d'Belsch ausgewandert. Seng Mamm ass jiddesch.
Hien huet Droit studéiert, mee säi Studium net ofgeschloss.
Hien ass de Papp vun der Schauspillerin Tania Garbarski.
Allée Scheffer
D'Allée Scheffer, respektiv d'Scheffer-Allee ass eng Strooss am Quartier Lampertsbierg, an der Stad Lëtzebuerg. Si mécht déi nërdlech Ofgrenzung vum Glacis, a verbënnt, als Verlängerung vun der Allée des Résistants et des Déportés, dës mat der Rue des Glacis.
Zanter 2018 leeft d'Linn 1 vum Stater Tram derduerch.
D'Strooss huet hiren Numm zu Éiere vum François Scheffer (1766-1844), deen e puermol Stater Buergermeeschter war.
Um Spaweck
D'Allée Scheffer an Ons Stad N° 65
Fligermonument an der Roschheck
D'Fligermonument an der Roschheck ass e Monument op der, beim Flouer Roschheck, tëscht dem Keeler Poteau an dem Welteschgronn. D'Monument erënnert un den Doud vun zwéi Britten, déi do ëm d'Liewe koumen, well hire Fliger erofgefall ass.
Geschicht
Den 18. Juli 1952 koum et an der Géigend vum Keeler Poteau zu engem trageschen Accident. En zweemotoregen ziville Fliger vun enger englescher Firma fir Loftopname war ënnerwee fir op Klagenfurt wéi en am Flouer Krakaul, an der Géigend vun der haiteger N33 erofgefall ass. D'Maschinn, déi bal vertikal vum Himmel gefall ass, huet eng Eech ëmgerappt an ass a Stécker gefuer.
D'Aarbechter vum Arbedshaff (Roschhecker Haff) deen net wäit ewech war, hunn e Knuppert héieren a sinn op d'Plaz vum Accident gelaf. Fir déi zwéi Mann Besatzung – de Pilot an e Fotograf – koum all Hëllef ze spéit.
D'Ursaach, wéinst där de Fliger erofgefall ass, konnt ni gekläert ginn.
Den 30. Juni 1957 gouf e Monument zu Éiere vun deenen Zwéin ageweit. Et besteet aus enger einfacher Grafplack op där e Kräiz a follgenden Text agravéiert ass:
Murchison (Meteorit)
De Murchison ass en CM2-Chondrit, deen den 28. September 1969 am australesche Bundesstaat Victoria erofgefall ass. Et goufen ongféier 100 kg Material vun deem Meteorit gebuergen.
De Murchison ass e primitive kuelege Chondrit an domat fir d'Fuerschung besonnesch interessant, well d'Material vum Murchison zu den urspréngleche Stoffer aus eisem Sonnesystem gehéiert. Deementspriechend dacks gouf hien ënnersicht. Am Meteorit goufe vill organesch Verbindungen entdeckt, dorënner och Aminosaieren, déi fir biologesch Prozesser wichteg sinn, Diaminosaieren, déi als Virleefer vum éischte geneetesche Material op der Äerd diskutéiert ginn a souguer Fullerene. Dat war den éischte Nowäis vun Aminosaier an extraterrestreschem Material. Wichteg war och, datt d'Fragmenter nom observéierte Fall séier opgesammelt goufen, soudatt eng Kontaminatioun mat ierdeschem Material gréisstendeels verhënnert gouf.
Donieft konnten am Meteorit och eelef verschidde Mineraler resp. hir Varietéiten nogewise ginn. Fir d'Mineral Murchisit gëllt de Meteorit och als Typlokalitéit a gouf no dësem genannt. Weider Mineraler sinn Chromit, Diamant, Eskolait, Graphit, Eisen, Kamacit, Olivin, Schreibersit, verschidde Serpentiner an Tochilinit.
NGC 1357
Den NGC 1357 ass eng Spiralgalaxis vum Typ Sab am Stärebild Eridanus. D'Galaxis gouf den 1. Februar 1785 vum däitsch-britteschen Astronom Wilhelm Herschel entdeckt.
LIST
D'Lemma LIST ass ë. a.:
The Presidio
The Presidio ass en US-amerikanesche Film vum Peter Hyams aus dem Joer 1988.
Ëm wat geet et am Film?
De Film erzielt d'Opklärung vun engem Muerd an enger US-amerikanescher Kasär.
Luxembourg Institute of Science and Technology
Luxembourg Institute of Science and Technology (LIST) ass e Centre de recherche public (CRP), deen den 1. Januar 2015 aus der Fusioun vum CRP Gabriel-Lippmann an dem CRP Henri-Tudor entstanen ass.
Fir dës Fusioun ze begleeden, gouf am Januar 2013 de LIST GIE gegrënnt.
Organisatioun
Den LIST gëtt vun engem Verwaltungsrot vun néng Membere geréiert, déi wéinst hirer Kompetenz an der Fuerschung, hirer Erfarung an der Gestioun vu wëssenschaftleche Programmer a Projeten, der Opwäertung vun der Fuerschung an der ekonomescher Entwécklung ausgewielt ginn.
E Regierungskommissär dee vum Fuerschungsminister genannt gëtt, assistéiert de Verwaltungsrot.
Écoust-Saint-Mein
Écoust-Saint-Mein ass eng franséisch Gemeng am Departement Pas-de-Calais an der Regioun Hauts-de-France.
Erg (Eenheet)
Den Erg ass eng Moosseenheet vum CGS-Eenheetesystem fir d'Gréissten Aarbecht, Energie a Wäermtquantitéit. D'Eenheetenzeechen ass erg.
respektiv.
Eng Energie huet d'Dimensioun an deemno am cgs-System d'Eenheet
Broken Stars
Broken Stars war eng lëtzebuergesch Punkband.
Bandgeschicht
D'Membere vu Broken Stars waren alleguer scho bei anere Lëtzebuerger Punkbands vum Musekslabel Winged Skull aktiv: de Sänger a Gittarist Jean-Luc Lepage bei TimeSickness, de Bassist Giordano Bruno bei The Last Millennium Suckers, den Drummer Eric Rosenfeld bei Rise-Up an de Jeff Hemmer bei Carefree. D'Grupp huet 2004 den Album Starting with Dreams... Ending with Memories erausbruecht.
Hir Lidder One in a Million a Save Youself sinn op de Kompilatiounsalbumen In Defence of Rock (2004) an In Defence of Rock II (2005) ze héieren.
Canyon-Diablo
De Meteorit Canyon Diablo gouf an der Ëmgéigend vum bekannte Barringer-Krater an Arizona fonnt.
D'Impaktevenement war viru ronn 50.000 Joer, wouduerch de Krater e relative jonke geologeschen Alter huet. De Krater huet en Duerchmiesser vun 1,186 Kilometer an ass 170 Meter déif. De Meteorit hat e geschaten Duerchmiesser vu 25 bis 30 Meter an ass mat enger Vitess vu 15 bis 20 km/s ageschloen. Vun der Meteorittemass si bis elo 30 Tonne fonnt ginn.
De Meteorit staamt aus der Haaptasteroidenceinture a gëtt als graffen Oktaedrit vun der Grupp IA klassifizéiert. Mat der Uran-Bläidatéierung um Canyon Diablo hunn an den 1950er de Clair Cameron Patterson an de Friedrich Georg Houtermans fir d'éischt op den Alter vun der Äerd vu 4,55 Milliarde Joer geschloss.
Cheemesch Zesummesetzung: 91,6 % Eisen; 7,1 % Néckel; 1 % Kuelestoff; 1 % Schwiefel; 0,26 % Phosphor; 80 ppm Gallium; 320 ppm Germanium; 1,9 ppm Iridium. 1893 hat den Henri Moissan an dësem Meteorit dat no him genannt Moissanit entdeckt.
Jean-Claude Brisseau
De Brisseau krut 1988 um Festival vu Cannes de Prix spécial de la jeunesse fir säi Film De bruit et de fureur an 2012 um Filmfestival vu Locarno de Gëllene Leopard (Pardo d'oro) fir säi Film La fille de nulle part.
Woustviller
Woustviller ass eng franséisch Gemeng am Museldepartement an der Regioun Grand Est.
Kreesausschnëtt
E Kreesausschnëtt nennt een an der Geometrie eng Deelfläch vun enger Kreesfläch, déi vun engem Kreesbou an zwéi Kreesradie begrenzt gëtt. Einfach gesot: E Kreesausschnëtt gesäit aus wéi en Taartestéck, dat ee vun uewe kuckt.
Bertrand Tavernier
Hien ass de Papp vum Filmregisseur a Schauspiller Nils Tavernier an der Schrëftstellerin Tiffany Tavernier.
Erg
erg ass eng Energie-Eenheet, allgemeng virun allem an der theoreetescher Physik, kuckt Erg (Eenheet).
ERG ass eng Ofkierzung fir
Gérard Cravatte
Liewen
1922 huet hien de Virdiplom am Maschinnebau op der Technescher Héichschoul Berlin - Charlottenburg mit Distinctioun bestanen. 1924 goung hien an de Kongo an huet fir d'''Société Internationale Forestière et Minière du Congo. Forminière'' geschafft, déi am Gebitt Kasai Diamanteminnen exploitéiert huet. 1932 huet hien zu Lëtzebuerg d'Margot Picard bestuet. Zesumme fuere si an de Kongo, wou hien am selwechte Joer Generalmanager fir Afrika vun der Forminière gouf. Niewent der Supervisioun iwwer d'Minnen, war hien och am Bau vun Haiser an Gesondheetszentren engagéiert.
1959 gouf hien Direkter vun der Société minière du Bécéka, der Mammegesellschaft vun der Forminière an der Belsch.
Wärend dem Onofhängegkeetsmouvement 1960 am Kongo huet de Cravatte de Patrice Lumumba bekämpft. Mat finanzielle Mëttelen huet hie versicht d'Parlamentswalen ze manipuléieren. Im August 1960 huet d'Forminière beschloss den neie Staat Süd-Kasai ënnert der Féierung vum Albert Kalonji finanziell z'ënnerstëtzen a sech vum Kongo ofzesplécken. E korrupte Regime, deen déi belsch ekonomesch Interesse vertriede sollt, gouf sou agefouert. De Cravatte huet d'Folter duerch de Kalonji-Regime toleréiert a Waffen a Süd-Kasai geliwwert. Am Dezember 1961 war d'Sezession vun dësem Staat eriwwer. E puer Joer méi spéit huet de Kalonji zu Lëtzebuerg gelieft.
Theaterstéck
E kritescht satirescht Theaterstéck, dat d'Richtung22 zesumme mat Lëtz Rise Up am Oktober 2021 am Théâtre du Centaure uropgefouert huet, setzt sech mat dem Lëtzebuerger Direkter vun der weltwäit bedeitendster Diamanteminn auseneen. De Gérard Cravatte huet 1960 am Kongo d'Wale manipuléiert, Kanner bewaffnet, Attentater géint de Premier bezuelt, säin eegene Staat gegrënnt an d'Land an de Biergerkrich gestierzt. Dëst Theaterstéck wollt de Versuch sinn, en onbekannt Kapitel vun der Lëtzebuerger Kolonialgeschicht opzeschaffen.
Um Spaweck
Am Nationalmusée fir Archeologie, Geschicht a Konscht war vum 8. Abrëll bis de 6. November 2022 eng Ausstellung iwwer d'kolonial Vergaangenheet vu Lëtzebuerg ze gesinn.
Paul Funck
De Paul Michel Funck, gebuer de 5. September 1875 an der Stad Lëtzebuerg, a gestuerwen de 14. Mee 1939 zu Péiteng, war e lëtzebuergeschen Architekt.
Hie war de Jong vum Architekt Pierre Funck.
Seng Cousine, d'Adolphine Funck war mam Ernest Vander Linden bestuet. Seng Kosenge waren de Karl an de Paul Bonatz, och bekannt Architekten.